**HANKEDOKUMENDID**

**(HD / Juhised pakkujale)**

**„** **Narva Linna haljastuse arengukava koostamine”**

**VEEBILEHEHANGE**

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Narva Linnavalitsuse Linnamajandusamet teeb Teile ettepaneku esitada pakkumus Narva Linna haljastuse arengukava koostamiseks.

Riigihanke nimetus: „Narva Linna haljastuse arengukava koostamine“.

Hankemenetluse liik: veebilehehange (teenused).

Hanke eeldatav maksumus: 14 000,00 EUR km-ta ja 17 360,00 EUR km-ga.

Hankija: Narva Linnavalitsuse Linnamajandusamet (rg-kood 75039729).

Rahastamisallikad: Narva linna omavahendid.

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

1. Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Jrk | Kõrvaldamis- ja kvalifitseerimistingimus | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused | **Pakkuja esitab** koos pakkumusega HD  Lisa 1 kohaselt vormistatud kinnituse. |
| 2. | Pakkuja peab olema viimase 36 kuu jooksul käesoleva hanke avaldamise kuupäeva seisuga teostanud vähemalt kolm hanke esemele sarnast tööd (arengukavade/strateegiate koostamine), mis on heaks kiidetud ja/või vastavaks tunnistatud. | **Pakkuja esitab** olulisemate sarnaste tööde lepingute nimekirja koos nende maksumuse, sõlmimise kuupäevade, infoga teiste lepingupoolte kohta ning viite/lingiga koostatud arengukavale või strateegiale ning riigihanke korral näidata viitenumbrid (RHS § 101 lg 1 p 1). |

1. Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui käesolevas HD-s ei ole sätestatud teisti, lähtutakse pakkujatel hankemenetlusest kõrvaldamise aluste kontrollimisel, pakkujate kvalifitseerimisel, pakkumuste vastavuse kontrollimisel ning pakkumuste hindamisel riigihangete seadusest, arvestades alla riigihanke siseriikliku piirmäära jäävate hangete olemusliku eripäraga (RHS § 14 lg 1).

1. Maksuvõlgade kontroll:

Maksuvõlgade kontroll toimub kaheetapiliselt:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

1. Teenuse osutamise lähteülesanne: vt HD Lisa 4.
2. Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee/). Hankedokumentide paberkandjal väljastamist ei toimu.
3. Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses pakkumuse maksumustabeliga (HD Lisa 5) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

1. Pakkumuse koostamine ja esitamine: Pakkumus koostada eesti keeles, ühes eksemplaris ning esitada digitaalselt e-posti aadressile [narvahanked@narva.ee](mailto:narvahanked@narva.ee)

Hankija ei vastuta e-posti side korrapärase toimimise eest.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

1. Pakkumuse esitamise aeg: **hiljemalt 21.10.2025kell 10:00**
2. Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.
3. Pakkumuse avamise aeg: **21.10.2025kell 10:30**
4. Hindamiskriteerium: Pakkumuste ainsaks hindamiskriteeriumiks on pakkumuse maksumus (ilma käibemaksuta). Edukaks tunnistatakse madalaima hinnaga (ilma käibemaksuta) pakkumus (RHS § 85 lg 4).
5. Kõigi pakkumuste tagasilükkamine:

Hankija jätab enesele õiguse lükata tagasi kõik pakkumused juhul, kui:

1. kõikide pakkumuste maksumused ületavad hanke eeldatava maksumuse;
2. kõikide vastavaks tunnistatud pakkumuste maksumused ületavad hanke eeldatava maksumuse;
3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine vms);
4. hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).

# Hankemenetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

1. Lepingu täitmise eeldatav tähtaeg: **alates lepingu sõlmimist ning kuni 31.05.2026.**
2. Hankelepingu olulised tingimused:

Hankeleping sõlmitakse vastavalt lisatud lepinguprojektile (HD Lisa 6).

1. Hankelepingu sõlmimine:

Hankeleping allkirjastatakse **5 (viie) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Veebilehehanke eest vastutav isik: Nataliia Magerramova (Narva Linnavalitsuse Linnamajandusameti heakorra vanemspetsialist), tel +372 518 1353, e-post: [nataliia.magerramova@narva.ee](mailto:nataliia.magerramova@narva.ee)

**Lisad:**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Tehniline kirjeldus

Lisa 5. Pakkumuse maksumustabel

Lisa 6. Hankelepingu projekt

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Narva Linna haljastuse arengukava koostamine

Menetlusliik: veebilehehange/ teenused

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
6. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus: Narva Linna haljastuse arengukava koostamine

Menetlusliik: veebilehehange/ teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi:Narva Linnavalitsuse Linnamajandusamet

Riigihanke nimetus: Narva Linna haljastuse arengukava koostamine

Menetlusliik: veebilehehange/ teenused

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Narva Linna haljastuse arengukava koostamine

Menetlusliik: veebilehehange/ teenused

**Teenuse osutamise lähteülesanne**



**NARVA LINNA HALJASTUSE ARENGUKAVA 2035 (SH TEGEVUSKAVA 2035) KOOSTAMISE LÄHTEÜLESANNE**

(edaspidi ka HAK)

1. **ÜLDISED TINGIMUSED:**
   1. **Arengukava eesmärk**

Hanke eesmärk on leida pakkuja (edaspidi ka töövõtja), kes koostaks Narva linna haljastuse arengukava ja tegevuskava lähtudes hanke tehnilisest kirjeldusest.

Lepinguga kohustub käsundisaaja koostama Narva linna haljastuse arengukava (HAK) ja tegevuskava aastani 2035 vastavalt Narva Linnavolikogu 27.03.2025 otsuses nr 27 „[Narva linna haljastuse 2035 arengukava koostamise algatamine ja lähteülesande kinnitamine](https://narvaee-my.sharepoint.com/personal/nataliia_magerramova_narva_ee/Documents/Haljastuse%20tegevuskava/Narva%20haljastuse_arengukava_2035%20lahteulesande%20kinnitamise%20otsus.pdf)“ kinnitatud lähteülesandele.

Arengukava ja tegevuskava on linna pika- ja lühiajalisi arengueesmärke määrav ja nende elluviimise tegevusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalisi suundumusi ja vajadusi. Arengukava on aluseks eri eluvaldkondade arengu integreerimisele ja koordineerimisele.

Narva linnal on olemas mitmeid kohalikul tasandil haljastuse valdkonda katvaid strateegilisi dokumente, sh kliima- ja energiakava 2035, linna arengukava 2035, linna üldplaneering 2035, mille eesmärgiks on tagada jätkusuutlik linna elukeskkonna kvaliteet. Lisaks käsitlevad detailselt haljastuse valdkonda järgmised dokumendid: „Roheline Narva“ (OÜ Sfäär Planeeringud), „[Narva haljastuse arengukava koostamise nõustamine](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\Narva_nõustamisaruanne.docx)“ (Civitta AS) ning „[Narva rohestrateegia](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\Narva%20rohestrateegia%202025-01-10x.pdf)“ (Mareld AB). **„Narva linna haljastuse arengukava 2035“ eesmärk on siduda eespooltoodud dokumentide eesmärgid, põhimõtted, soovitused ja tegevused üheks ühtseks, selgeks ja rakendatavaks arengukavaks. Arengukava elluviimist toetab rakenduskava koos tähtaegade ja vastutajatega.**

Tegevusvaldkondade strateegilised eesmärgid koos taotletava mõjuga ja strateegiliste eesmärkide täitmiseks vajalike tegevustega kajastatakse arengukava perioodi lõpuni. HAK peab andma ülevaate Narva linna territooriumil paiknevate haljasalade hetkeseisust – sealhulgas taimede liigilisest koosseisust, vanusest, seisundist ja hooldatuse tasemest. Samuti kirjeldab HAK looduslikke tingimusi - kliimat, pinnamoodi, looduslikku taimkatet ning käsitleb ka heakorraalaseid probleeme ja arengusuundasid, sh mänguväljakuid, lemmikloomi, randu, avalikke prügikaste ja muud inventari (nt pingid) jne. Lisaks sellele kajastatakse peamisi probleeme, mis kaasnevad asustuse suurenemisega Narva linnas – haljasalade ning metsa vähenemine, õhu- ja mullasaaste kasv. HAK seab eesmärgid ja põhimõtted, mille abil on võimalik tulevikus hoida linna territoorium võimalikult puhas, hooldatud ja kaunis, samas ka roheline ja looduslähedane. Esitatakse heakorra ja haljastuse põhimõtted (sh asendusistutuse rakendamine avaliku ruumi haljastamisel).

HAK-i koosseisus on ka tegevuskava, mis sõnastab muuhulgas konkreetsed plaanid / tegevused kõigi Narva linna territooriumil paiknevate haljakute korrastamiseks – puude, põõsaste ja rohttaimede istutamiseks ja hooldamiseks ning vajadusel ka puude raieks. Lisaks õigusaktide ja pehmete tegevuste sisseviimine ja muude heakorra alaste probleemkohtade lahendamine ning eesmärkide saavutamine läbi konkreetsete tegevuste kõikides valdkondades (haljastus, heakord jmt).

HAK-i koostamise eesmärk on luua terviklik ülevaade Narva linna haljasalade ja heakorra küsimuste hetkeseisust ning tulevikuperspektiividest. HAK-i eesmärk on üldjoontes eluterve ja heakorrastatud keskkonna loomine, kus kõigil on meeldiv elada ja aega veeta.

Käesoleva lähteülesande sisuks on anda täpsed juhised HAK-i sisu, detailsuse ja ülesehituse ning lisaks ka HAK tegevuskava koostamise tööprotsessi kohta.

Uus haljastuse arengukava koostatakse kuni aastani 2035.

* 1. **Töökorraldus**

HAK-i tellijaks on Narva Linnavalitsus Linnamajandusameti kaudu (edaspidi Tellija).

Töös lähtutakse Narva Linnavalitsuse ja Tallinna Strateegiakeskuse arendustegevuse partneri Civitta koostöös koostatud sisenditest.

Arengukava koostamiseks on moodustatud [**arengukava töörühm**](https://narvaee-my.sharepoint.com/personal/nataliia_magerramova_narva_ee/Documents/Haljastuse%20tegevuskava/dok%2024/Ajutise%20töörühma%20moodustamine.docx), kuhu kuuluvad Narva Linnavalitsuse spetsialistid ja mida juhib töö tellija esindaja – Narva Linnamajandusameti kommunaal- ja ehitusosakonna spetsialist, kes on ühtlasi ka töö teostaja peamine kontaktisik.

Töövõtja ülesandeks on **arengukava koostamine** ning sellega seotud **tegevuskava väljatöötamise ja koostamise korraldamine**.

Töövõtja ülesandeks on toetada arengukava koostamist läbi kaasamistegevuste läbiviimise ning tulemuste esitamise. Töövõtja korraldab regulaarselt arengukava töökoosolekuid.

**Töö korraldamise põhimõtted:**

* Koosolekute läbiviimine toimub paralleelselt arengukava kirjutamisega ning järgib koostatud ajakava.
* Tellija ja töövõtja vaheline suhtlus on toimub e-kirjade, telefonikõnede ja regulaarsete veebikohtumiste kaudu (vt ka punkt 2).
  1. **Hetkeolukorra analüüs**

Olemasolevates arengudokumentides on põhiprobleemidena välja toodud mh rohealade hulga vähenemine, olemasolevate rohealade vähene mitmekesisus, vananenud ja ilmastikutundlik kõrghaljastus ning ebapiisav haljastuse reguleerimine linna kehtivates arengudokumentides. Narva strateegiliste eesmärkide täitmiseks on oluline tagada linna oluliste loodusobjektide ja rohealade säilimine, parandamine ning laiendamine. Linnahaljastus peaks pakkuma kaitset tugevate tuulte ja kuumasaarte vastu ning toimima müra vähendavana. Arengukava eesmärk on haljastuse stabiilse, süsteemse ja jätkusuutliku arengu tagamine.

Haljastuse valdkonna vaatest on olulisemad strateegilised dokumendid Narvas: „[Narva linna 2009-2014 haljastuse arengukava“](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\haljastuse%20arengukava%202007\NARVA_Haljastuse_arengukava%20põhitekst_copy%20(1).doc) (2.osa on paberikandjal), „[Narva linna kliima- ja energiakava 2035](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\Energiakava2035.pdf)“, „[Narva linna arengukava 2035](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\Narva_linna_arengukava_2035.pdf)“, „[Narva linna üldplaneering 2035+“.](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\2024-04-09_Narva_UP_seletuskiri_avalikule%20väljapanekule.pdf) Neid täiendavad dokumendid „[Roheline Narva](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\Roheline_Narva_Narva_rohealade_uuring_2022.pdf)“, „[Narva linna üldplaneeringu dokumendid](https://dge.ee/maps/Narva-linn/dokumendid-yp.html)“ ning „[Narva linna heakorra eeskiri](https://www.riigiteataja.ee/akt/412072022003?leiaKehtiv)“.

Linna heakorra eeskiri reguleerib põhjalikult haljasalade hooldust ning korrashoiu põhimõtteid. Eraldi tähelepanu pööratakse linna rohealade esteetilisele ja ökoloogilisele tasemele, samuti inimeste ja loomade ohutusele avalikes ruumides.

Narva linna üldplaneeringu üks eesmärke on ühtse, katkematu ja hästi toimiva rohe- ja puhkealade võrgustiku arendamine linnas. Dokument „[Roheline Narva](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\olemasolev%20dok\Roheline_Narva_Narva_rohealade_uuring_2022.pdf)“ on aluseks linna rohestruktuuri terviklikule käsitlusele ning dokumendis on põhjalikult analüüsitud kõikide haljasalade olukorda.

Üks Narva arengudokumentide tugevaid külgi on keskendumine elurikkuse suurendamisele ning rohealade funktsionaalsusele. Erinevate alade, näiteks Narva bastionaalvööndi haljasalade ja Narva jõeäärse rohevööndi haldamine soodustab looduse ja linnakeskkonna tasakaalu. Soovitus rohealade niitmissageduse vähendamiseks ja põõsaste ning püsikute istutamiseks aitab edendada linnu- ja loomaliikide elupaikade arengut.

Jalakäijatele ja jalgratturite ligipääsetavuse parandamine ning kergliiklusteede mugavus ja sujuvad ühendused Narva linna rohealadele on oluline samm linnakeskkonna parandamise suunas. Rohealade, näiteks Kadastiku ja Pähklimäe puhkealade, arendamine pakub linnaelanikele lisaks looduselamusele ka spordi- ja vaba aja veetmise võimalusi. Seejuures on oluline ligipääsu parandamine veekogude äärde ja vajalike teenindusstruktuuride rajamine.

Kuigi rohevõrgustiku põhialused on juba arengudokumentides olemas, on oluline kokku leppida, kuidas eesmärke täpselt ja praktiliselt saavutada. Üks väljakutseid on linnalise ala haljastuse arendamine. Narva linna asustustiheduse tõttu on linnal suur potentsiaal arendada oma rohelisi puhkealasid ja linnametsasid. Rõhku tuleks pöörata ka linna väikeste haljasalade ja korterelamute vaheliste alade haljastusele, et luua ühtsem, rohke rohelusega linnaruum. Näiteks suuremate avatud alade puhul võiks rohkem arvestada kohaliku elanikkonna vajadusi, pakkudes istumisvõimalusi, mänguväljakuid, võimalusi linnaaiandusega tegeleda.

Lisaks on oluline kohalike elanike ja kogukondade aktiivne kaasamine. Näiteks kogukonnaaianduse edendamine on suur samm kogukonna ühtsuse ja linnakeskkonna aktiivse arendamise suunas. Samuti tuleks kaaluda kogukondade aktiivsemat osalust rohealade hoolduses ja arendamises, et luua linnakeskkonda, mis oleks tõeliselt kodune ja kaasav.

Narva linna kodanike küsitluste tulemustest (2007. a ja 2024. a) nähtuvad olulised positiivseid muutused linna rohealade kasutuses ja arengus. Elanike eelistustes on toimunud muutus: rohkem püütakse leida aktiivse vaba aja veetmise, näiteks spordiväljakute ja parkide, külastamise võimalusi. Haljasalade infrastruktuuri areng on olnud märgatav: uute pinkide ja valgustuse paigaldamine, lillekujundused ning parkide laiendamine on parandanud puhkealade kvaliteeti ja suurendanud rohealade atraktiivsust. Vaatamata edusammudele, on endiselt mitmeid valdkondi, kus on parendused oodatud - elanikud soovivad bioloogilise mitmekesisuse säilitamist, rohkem pinke, paremat valgustust, pargiteede seisundi parandamist, rohkem tualette ja prügikaste avalikesse kohtadesse.

**OLEMASOLEVAD DOKUMENDID:** [**OLEMASOLEVAD DOKUMENDID**](https://narvaee-my.sharepoint.com/:f:/g/personal/nataliia_magerramova_narva_ee/Euwpq56FgHRMrqlgL0tAmOcBQFNdzrfP3dJGZSOLDEWCpg?e=aB5nxf)

1. **ARENGUKAVA KOOSTAMISE PROTSESS HÕLMAB JÄRGMISI TEGEVUSI:**

* Kogu arengukava koostamise protsessi juhtimine.
* Lähteolukorra analüüsi koostamine (*vt punkt 7*) ja vormistamine (sh olemasolevate analüüside koondamine).
* Kaasamise tegevus- ja ajakava koostamine koostöös linnavalitsusega (edaspidi ka töörühm).
* Töötrühma koosolekute regulaarne korraldamine (kestvusega kuni 2 tundi):
* Koosolekuid saab korraldada veebis või kohapeal Narvas või töövõtja kontoris (kokkuleppel).
* Esimene koosolek toimub kohapeal Narva Linnavalitsuses (sh ruumide, kohvipauside jms kulude katmine).
* Arengukava töötrühma koosolekute korraldamine toimub:
  + arengukava koostamise alguses,
  + enne ja pärast strateegiliste eesmärkide koostamist,
  + enne ja pärast tegevuskava koostamist,
  + enne arengukava eelnõu tutvustamist komisjonides ja volikogus.
* Arengukava dokumendi eelnõu vormistamine ja esitlemine (*vt punkt 8*).
* Enne avaliku arutelu väljakuulutamist peavad arengukava dokumendid olema koostatud ka esitluse vormis (PDF või PowerPoint).

**Temaatilised tegevussuunad arengukava raames:**

* **Haljastusalane juhtimine:** haljasalade kaardistamine, minimaalse hooldusega alade määramine, prioriteetsete objektide määratlemine, hooldustööde nõuete koostamine, haljastuse mahud (tabelina), ühtse linnamööbli disainikeele väljatöötamine, päikesejaama paigaldamine.
* **Avaliku ruumi kvaliteedi parandamine:** puhkealade ja parkide rajamine, haljasalade, teede ja valgustuse rekonstrueerimine, valgustite paigaldamine probleemsetesse kohtadesse vastavalt ÜP- ja DP-lahendustele.
* **Dekoratiivhaljastus (**ehk lillede ning puude ja põõsaste istikute istutamine ja hooldamine Narva linnas)**:** kaardistamine, iga-aastane rajamine (sh dekoratiivhaljastuse kava/kataloog, vt ka [Lillekujundus 2009-2011](https://narvaee-my.sharepoint.com/personal/nataliia_magerramova_narva_ee/Documents/Haljastuse%20tegevuskava/Hanke/OLEMASOLEVAD%20DOKUMENDID/Lillede%20hooldus/NARVA%20LINNA%20LILLEKUJUNDUS%20(1).docx)) - 5-aastane kava, istutus- ja hooldusnõuded.
* **Puittaimede hooldus:** dendroloogiliste uuringute läbiviimine, hooldusnõuete määratlemine, puittaimestiku kaardistamine, pudu- ning põõsaste hooldusnõuded.
* **Linna kalmistute hooldus:** kalmistu hooldusnõuded.
* **Elurikkuse suurendamine linnas:** vertikaalhaljastus, katusehaljastus (nt bussipeatus), liigutatav linnamööbel taimega, nt kõrrelistega, looduslik elurikkus (nahkhiired, koprad Joaorus, putukahotellid ja infostendid parkides), loodussõbralik haljastus (nt Tallinnas), lillemurud, konnade elupaigad, pesakastid, taskupargid, kaitsehaljastuse säilitamine.
* **Jäätmehooldus ja ringmajandus:** botaanikaaia ja kliimateemalise näidisalaga seotud arutelud (Pärnu näitel – Smart park), avalike konteinerite ja jäätmemajade asukohtade määramine, liigiti kogumise prügikastid, nutikad prügikastid (pressiga, juhtimis- ja seiresüsteemiga), kaardistamine.
* **Järelevalve linna territooriumil:** turvakaamerate paigaldamine probleemsetesse kohtadesse, koostöö Keskkonnaameti, politsei ja kohaliku omavalitsuse vahel.
* **Regulatsioonide ja määruste väljatöötamine:** puittaimestiku ja haljastuse inventeerimise kord, puude istutamise nõuded avalikule alale, haljastuse hoolduse ja raie/lõikuse kord.
* **Organisatsiooni suutlikkuse arendamine:** spetsialistide värbamine, koolitused, koostöö teiste KOV-ide ja riikidega, töötoad elanikele (nt ürdiaia istutamine), finantseerimine, spetsialistide kvalifikatsiooni tõstmine, arengukava monitooring ja uuendamine.

**Arengukava eesmärgid ja tegevussuunad on järgmised:**

1. **Elurikkuse suurendamine**
   1. Rohealade ühendamine rohekoridoride kaudu toimivaks rohevõrgustikuks
   2. Oluliste loodusobjektide ja rohealade säilitamine ning parendamine, arendamine ja vajadusel asendamine
   3. Liigirikkuse ja mitmerindelisuse suurendamine
   4. Parkmetsade ja parkide arendamine
   5. Kogukonnaaianduse edendamine
   6. Kalmistute juhtimine
   7. Läbimõeldud hoolduspõhimõtted
2. **Tark linnaplaneerimine**
   1. Miinimumnõuete kehtestamine haljastusele (sh asendusistutusele)
   2. Autovabade alade loomine
   3. Parkimisplatside rohestamine
   4. Korterelamute hoovide rohestamine
   5. Katuste rohestamine
   6. Looduslike sademeveesüsteemide ehitus
   7. Haljastuse inventeerimine
3. **Mugav ja atraktiivne linnaruum**
   1. Läbimõeldud linnamööbli ja väikevormide kasutus
   2. Seiklema/matkama/jalutama kutsuv viidastus
4. **Teadlik ja kaasatud kogukond**
   1. Linnaorganisatsiooni teadlikkuse süstemaatiline tõstmine
   2. Linnaelanike kaasamine
   3. Regulaarne kommunikatsioon
5. **TÖÖ ALUSDOKUMENDID**

Narva linna haljastuse arengukava on seotud teiste linna, maakonna ja riigi tasandi arengudokumentidega, mille kaudu on määratletud alused rohevõrgustiku, linnametsade, puhkealade ja muude keskkonnaga seotud valdkondade säilitamiseks ja arendamiseks. Tabelis on toodud Narva haljastuse arengukava seosed teiste valdkonda puudutavate strateegiliste arengudokumentidega.

|  |  |  |  |
| --- | --- | --- | --- |
| **Riikide ülene/ EL tasand** | **Eesti riigi tasand** | **Maakonna tasand** | **Narva tasand** |
| [ÜRO säästva arengu eesmärgid](https://sdgs.un.org/goals) | [Eesti säästva arengu strateegia „Säästev Eesti 21“](https://www.riigiteataja.ee/akt/940717) |  |  |
| [Euroopa roheline kokkulepe](https://eur-lex.europa.eu/resource.html?uri=cellar:b828d165-1c22-11ea-8c1f-01aa75ed71a1.0009.02/DOC_1&format=PDF) | [Kliimapoliitika põhialused aastani 2050](https://www.riigiteataja.ee/akt/310022023003?leiaKehtiv) |  | [Narva linna kliima- ja energiakava 2035](https://www.riigiteataja.ee/aktilisa/4011/1202/2035/Energiakava2035.pdf) |
|  | [Eesti 2035](https://www.riigiteataja.ee/akt/315052021012) | [Ida-Viru maakonna arengustrateegia 2023-2035](https://ivol.ee/documents/9867329/37206687/Ida-Viru_maakonna_arengustrateegia_2023-2035_170423.pdf/ccb6d600-2bb4-4721-af28-5d07a982c3e6) | [Narva linna arengukava 2035](https://www.riigiteataja.ee/aktilisa/4031/0202/3018/Lisa_Arengukava2035.pdf) |
|  | [Eesti üleriigiline planeering „Eesti 2030+“](https://valitsus.ee/sites/default/files/documents/2021-01/%C3%BCleriigiline%20planeering_2030.pdf) | [Ida-Viru maakonnaplaneering aastani 2030+](https://maakonnaplaneering.ee/wp-content/uploads/2021/08/IdaViru_MP_seletuskiri.pdf) | [Narva linna üldplaneering 2035+](http://www.narvaplan.ee/?menu=2%26page=3)   * + - [Roheline Narva](https://dge.ee/maps/Narva-linn/dokumendid/uuringud/Roheline_Narva_Narva_rohealade_uuring_2022.pdf)     - [Välisõhu mürakaart](https://dge.ee/maps/Narva-linn/dokumendid/uuringud/Narva_myrakaart_2022_seletuskiri.pdf) |
|  | [Riigi jäätmekava 2023-2028](https://kliimaministeerium.ee/sites/default/files/documents/2023-12/Riigi%20j%C3%A4%C3%A4tmekava%202023-2028.pdf) |  | [Narva linna jäätmekava 2023-2029](https://www.riigiteataja.ee/aktilisa/4280/9202/3026/Narva_linna_jaatmekava_2023_2029.pdf) |
|  | [Eesti Keskkonnastrateegia aastani 2030](https://www.riigiteataja.ee/aktilisa/0000/1279/3848/12793882.pdf) |  | **Narva linna haljastuse arengukava 2035** |

Töö teostamisel tuleb ka lähtuda järgmistest dokumentidest ja töödest:

* Ehitusseadustik
* [Koerte ja kasside pidamise eeskiri](https://www.riigiteataja.ee/akt/401112019010?leiaKehtiv" \t "_blank)
* [Narva linna heakorra eeskiri](https://www.riigiteataja.ee/akt/412072022003?leiaKehtiv" \t "_blank)
* [Jäätmehoolduseeskiri](https://www.riigiteataja.ee/akt/428062023009?leiaKehtiv" \t "_blank)
* Muud vastavad seadused ja õigusaktid
* [Kaasamine ja koostöö Narvas: hetkeolukorra kokkuvõte](https://narvaee-my.sharepoint.com/personal/nataliia_magerramova_narva_ee/Documents/Haljastuse%20tegevuskava/Hanke/OLEMASOLEVAD%20DOKUMENDID/Hetkeolukorra%20kokkuvõte.docx)
* Varasemad haljastusplaanid ja kavad
* Narva linna haljastuse arengukava 2035 *eelmaterjalid* (2 versiooni)
* [Narva rohestrateegia](https://narvaee-my.sharepoint.com/personal/nataliia_magerramova_narva_ee/Documents/Haljastuse%20tegevuskava/Hanke/Narva%20rohestrateegia%202025-01-10x.pdf)
* [Narva haljastuse arengukava koostamise nõustamine](https://narvaee-my.sharepoint.com/personal/nataliia_magerramova_narva_ee/Documents/Haljastuse%20tegevuskava/Hanke/OLEMASOLEVAD%20DOKUMENDID/Narva_nõustamisaruanne.docx)

1. **TAUSTAINFO**

Arengukava koostamise eesmärk on täpsustada Narva linna haljastuse ja rohevõrgustiku arendamise valdkonna eesmärke, tegevussuundi ja prioriteetseid tegevusi kuni aastani 2035. Arengukava määratleb valdkonna olulisemad arendussuunad, vajaduspõhised investeeringud ning nende elluviimiseks vajaliku tegevuskava. Samuti töötatakse välja mõõdikute süsteem arengukava eesmärkide täitmise seireks, sealhulgas mõõtmise metoodika, alg- ja sihttasemed.

Haljastuse ja rohevõrgustiku arendamine on Narva linna ruumilise ja keskkonnaalase arengu oluline osa, mille eest vastutab peamiselt Narva Linnavalitsuse Linnamajandusamet koostöös teiste linna ametiga. Haljastuse valdkonna arengu tagamiseks koostatakse temaatiline arengukava, mis täpsustab linna üldisemates arengustrateegiates (sh linna üldplaneeringus ja keskkonna arengukavas) seatud sihte, andes neile selged tegevuslikud väljundid ja ajaraamistiku.

Arengukavas luuakse seosed linna teiste arengusuundadega, sh elukeskkond, rahvatervis, kliimamuutustega kohanemine, sotsiaalhoolekanne ja liikuvus. Eraldi tuuakse esile, kuidas haljastuse ja rohevõrgustiku valdkond toetab teiste valdkondade eesmärkide saavutamist ning millist koostööd ja andmevahetust see eeldab. Arengukavas vaadeldakse haljastuse arengut terviklikult – olemasolevate haljasalade säilitamisest ja hooldamisest kuni uute loomiseni ning lammutamise või ümberkujundamiseni.

Haljastuse elukaarepõhine käsitlus tähendab linna rohealade kavandamist ja arendamist vastavalt elanike ja avalike teenuste vajadustele, sidudes omavahel erinevate valdkondade teenused ja kasutusvajadused. Nii tagatakse linna rohevõrgustiku tõhus toimimine, linlaste heaolu ja elurikkuse säilimine. Haljastuse arengukava aitab tagada, et linnaruumi kujundamine oleks jätkusuutlik, kasutajakeskne ja kooskõlas Narva linna pikaajaliste eesmärkidega.

1. **TÖÖ SISU:**

Narva linna haljastuse arengukava 2035 peab sisaldama vähemalt järgnevat informatsiooni:

* Olemasoleva olukorra analüüs
* Visioon, pika- ja lühiajalised eesmärgid
* Eesmärkide elluviimise tegevuse juures on ära näidatud ka vajaminev raha
* Linnamaastik/linnarohevõrk
* Hooldus
* Linnaplaneerimine
* Roheline pööre
* Tegevuskava maksumusega
* Haljasalade kaart
* Nõuded hooldustöödele (raie- ja hoolduslõikuse nõuded, haljasalade hooldusnõuded, istutusnõuded jne)
* Asendusistutused
* Tulemusnäitajad koos algtaseme ja sihttasemega, regulaarse seire juhised
* Lisateemad, mis tulenevad tegevuskava eripärast või tekivad arutluse käigus

Tegevuskava peab olema kooskõlas Narva arengukava, Narva üldplaneeringu ja Narva kliima- ja energiakava keskkonnahoiu valdkonna eesmärkidega ja tegevussuundadega

* 1. **Töövõtja ülesanded**

1. Osalemine regulaarsetel töökohtumistel töö tellijaga kestvusega kuni 2 tundi.

Töö teostamise eelduseks on pidev suhtlus töö tellija ja töö teostaja vahel. Töökohtumiste eesmärk on korraldada arengukava koostamist, leppida töö teostajaga kokku käesoleva töö elluviimiseks vajalikes tegevustes ning arutada läbi arengukava koostamisega seonduv.

1. Haljastuse valdkonnaga seotud riiklike, Narva linna arengudokumentide ja olemasolevate dokumentide (mis olid koostatud koostöös Civitta bürooga) analüüsimine, seoste kirjeldamine arengudokumentide ja ÜRO kestliku arengu eesmärkide raamistikuga.

Töö teostaja peab tutvuma juba olemasolevate analüüside ja dokumentidega (sh varem Civitta poolt koostatud analüüsid, haljasalade inventuur ja muud Narva linna arenguga seotud dokumendid: Narva linna haljastuse arengukava 2008-2014, Narva linna arengukava, Narva linna üldplaneering jne), viima läbi täiendava analüüsi Narva linna seotud arengudokumentide kohta ning tegema vastavalt sellele ettepanekud arengukava sisu osas, mille käigus tekivad haljastuse valdkonna arengukava seosed linna, riiklike ja ÜRO kestliku arengu eesmärkidega.

1. Arengukava tööversiooni avalikustamise tagasiside, analüüs ja selle põhjal juhtrühma aruteludeks vajalike materjalide koostamine.

Pärast arengukava tööverisooni avalikustamist tuleb töö teostajal koostöös töö tellijaga analüüsida avalikustamiselt tulnud ettepanekuid, mille tulemusena valmistab töövõtja ette materjalid töörühma koosolekute läbiviimiseks, mille eesmärk on ettepanekud läbi arutada ning teha soovitused arengukava täiendamiseks

Olemasoleva olukorra analüüsi, seotud arengudokumentide põhjal arengukava koostamine koostöös tellijaga.

Töövõtja ülesandeks on arengudokumendi kirjutamine ning töö tellija ülesandeks on selle sisuline retsenseerimine, läbivaatamine ja kooskõlastamine. Arengukava mustand, mis sisaldab kogu arengukava kirjutamiseks vajalikku infot, esitatakse tellijale jooksvalt.

* 1. **Tööde teostamise etapid ja tähtaeg:**

Arengukava koostamise protsess algab lepingu sõlmimisest ning kestab kuni **31.05.2026**.

Esmase töödokumendi esitamise tähtaeg (Avaliku arutelu väljakuulutamine): **1.03.2026**

Arengukava valmimise tähtaeg **31.05.2026**

|  |  |  |
| --- | --- | --- |
|  | **Etapp** | **Tähtaeg** |
|  | Esimene kohtumine arengukava kirjutamise töökoosolekul. | 2 nädala jooksul pärast lepingu sõlmimist. |
| **1.** | Narva linna haljastuse arengukava koostamine, mis tehtud eeltööde (analüütiline osa, haljasalade inventeerimine) põhjal määratleb edasised põhimõtted ja kontseptsiooni olemasolevate haljasalade hooldamiseks/likvideerimiseks, uute rajamiseks, taastamiseks/rekonstrueerimiseks, sidumiseks muude linna avalike aladega. | **November - detsember 2025** |
| **2.** | Koostatakse strateegiliste eesmärkide saavutamiseks vajalike tegevuste kava aastatele 2026-2035. Arengukava elluviimise edukuse hindamiseks töötatakse välja mõõdikute süsteem ning kirjeldatakse võimalikud riskid ja nende maandamisviisid arengukava elluviimiseks. Tegevuskava töötatakse välja vastava valdkonna ametnike ja valdkonna ekspertide ühistöös, võimalusel arvestatakse avalikel aruteludel esitatud ettepanekutega ning kooskõlastatakse linna ametiasutustega. Tegevuste kava peab sisaldama haljastusega seonduvaid tegevuste realiseerimis- ning investeeringute kava vähemalt aastatele 2026-2035. | **Jaanuar - veebruar 2026** |
| **3.** | Avaliku arutelu väljakuulutamine. Narva linna haljastuse arengukava eelnõu avalikustamine linna veebilehel vähemalt kahe nädala vältel (sh tõlkimine vene keeles) | **Märts 2026** |
| **4.** | Arengukava täiendamine ja täpsustamine arvestades avaliku arutelu tulemusi | **Aprill 2026** |
| **5.** | Arengukava eelnõu Narva Linnavalitsuse poolne kooskõlastamine ja määruse eelnõu linnavolikogule edastamine arengukava kehtestamiseks | **Mai 2026** |

1. **TASUSTAMINE**

Pärast teostatud töö nõuetele vastavaks tunnistamist tellija poolt esitab töövõtja tellijale digitaalselt allkirjastamiseks akti.

Tellija allkirjastab akti ning sellega loetakse töö tellija poolt vastuvõetuks. Allkirjastatud akt on arve esitamise aluseks.

1. **HAK olemasolevad analüüsid, vt ka** [**Narva haljastuse arengukava.docx**](https://narvaee-my.sharepoint.com/:w:/g/personal/nataliia_magerramova_narva_ee/EeoiPqslrj1Jv-cx7JCWDgEBxrMZOxm3OlwusW_r0PHbsA?e=TjCf6Q)

Töövõtja peab lähtuma käesolevas peatükis esitatud HAK teemapüstitustest / peatükkidest (peatükkide ja käsitlevate teemade järjekord ning liigendatus arengukava dokumendis võib erineda käesolevast, kuid peab olema loogiliselt üles ehitatud). Iga peatüki all peab olema esitatud selle soovitav sisu ja koosseis, vajadusel tutvustatud ka eesmärke. Sisu ei pea piirduma vaid lähteülesandes näidatuga, lähtuda tuleb terviklikkuse põhimõttest. Sisu ja ülesehitust, mis erineb oluliselt käesolevast tehnilisest lähteülesandest, muudetakse Tellija kirjalikul loal.

Strateegiadokumendi üldine põhimõte on esitada informatsioon dokumendi põhiosas (võib jaguneda loetavuse ja teemakäsitluse selgema esitlemise nimel mitmeks peatükiks), mis varustatakse vajalike skeemide, tabelite, jooniste ja graafikutega. Järgmises osas esitatakse tegevuskava tabeli ja teksti kujul. Lisades esitatakse pikemad loetelud, fototabelid, täiendavad joonised ja tabelid, vajadusel välitöö kokkuvõtted, lisaskeemid, illustratsioonid jmt oluline info.

* 1. **Sisukord, näidis**

[1. MÕISTED 3](#_Toc349744810)

[2. SISSEJUHATUS 5](#_Toc349744811)

[3. LÄHTEANDMED 6](#_Toc349744812)

[3.1 Narva linna haljastu kujunemisest 6](#_Toc349744813)

[3.2 Narvalinna haljastu arengut suunavad strateegilised alusdokumendid 8](#_Toc349744814)

[3.2.1 9](#_Toc349744815)

[3.2.2 9](#_Toc349744816)

[3.2.3 10](#_Toc349744817)

[3.2.4 12](#_Toc349744818)

[3.2.5 12](#_Toc349744819)

[4. 2014. AASTAL KINNITATUD NARVA LINNA HALJASTUSE ARENGUKAVA TÄITMISE KOKKUVÕTE 13](#_Toc349744820)

[5. NARVA LINNA HALJASTU HETKEOLUKORD JA ANALÜÜS 15](#_Toc349744821)

[5.1 Narva linna haljastu 15](#_Toc349744822)

[5.2 Kasvutingimuste analüüs haljastu seisukohalt 16](#_Toc349744823)

[5.3 Looduskaitse linnakeskkonnas 21](#_Toc349744824)

[5.4 Haljastu linnaosades 24](#_Toc349744825)

[5.4.1 Vanalinna linnaosa 25](#_Toc349744826)

[5.4.2 Kesklinna linnaosa 26](#_Toc349744827)

[5.4.3 Juhkentali linnaosa 27](#_Toc349744828)

[5.4.4 Soldina linnaosa 28](#_Toc349744829)

[5.4.5 Pähklimäe linnaosa 29](#_Toc349744830)

[5.4.6 Kreenholmi linnaosa 30](#_Toc349744831)

[5.4.6 Paemurru linnaosa 30](#_Toc349744831)

[5.4.6 Suthoffi linnaosa 30](#_Toc349744831)

[5.4.7 Siiversti linnaosa 31](#_Toc349744832)

[5.4.8 Kadastiku linnaosa 32](#_Toc349744833)

[5.4.8 Kulgu linnaosa 32](#_Toc349744833)

[5.5 Haljastu juhtimine ja hooldus 33](#_Toc349744834)

[5.5 Parkid 33](#_Toc349744834)

[5.5 Kalmistud 33](#_Toc349744834)

[5.6 Linnametsad 38](#_Toc349744835)

[5.7 Kokkuvõte ja soovitused 40](#_Toc349744836)

[6. VISIOON 42](#_Toc349744837)

[7. PIKAAJALISED EESMÄRGID 43](#_Toc349744838)

[7.1 Haljastusalade juhtimine 43](#_Toc349744839)

[7.2 Kvaliteetse avaliku ruumi loomine 43](#_Toc349744840)

[7.3 Dekoratiivhaljastus 43](#_Toc349744841)

[7.4 Puittaimede hoolduse 44](#_Toc349744842)

[7.4 Linna kalmistuse hooldus 44](#_Toc349744842)

[7.5 Elurikas linn 44](#_Toc349744843)

[7.5 Jäätmeliigid ja ringmajandus 44](#_Toc349744843)

[7.5 Järelevalve linnas 44](#_Toc349744843)

[7.6 Korra ja määruse koostamine 44](#_Toc349744844)

[7.6 Organisatsiooni suutlikkus 44](#_Toc349744844)

[8. LÜHIAJALISED EESMÄRGID 45](#_Toc349744845)

[8. KAASAMINE 45](#_Toc349744845)

[8. ELUVIIMINE 45](#_Toc349744845)

[9. TEGEVUSKAVA SEIRE JA MUUTMISE KORD 57](#_Toc349744846)

[10. KASUTATUD MATERJALID 57](#_Toc349744847)

[LISAD 58](#_Toc349744848)

* 1. **Sissejuhatus**

Kirjeldada HAK vajadust ja olulisust Narva linna arengus, dokumendi üldist seost teiste oluliste planeerimis- ja arengudokumentidega ning valdkondlike arengukavadega, tuua välja valdkonna vajalikkus / olulisus.

Tuua eraldi alapeatükina välja tähestikulises järjekorras kõik arengukavas esinevad ja haljastusega seotud (haljastu, haljasala, roheala, park, haljak jne) seotud mõisted koos seletusega.

Loetleda ka Narva linna haljastuse arengukava strateegilised eesmärgid, kõik riigi ja KOV asjakohased dokumendid. Samuti märkida, et 2024. aastal toimus Tallinna ja Narva vaheline koostöö kogemuste ja parimate jätkusuutlike ja innovatiivsete praktikate väljatöötamisel ja rakendamisel.

* 1. **Lähteandmed**

Narva linna haljastuse kujunduse lähteandmed on seotud linna üldplaneeringu ja arengukavadega, mis sisaldavad teavet rohealade, haljastuse ja linnaruumi kujundamise kohta.

Lühike ülevaade Narva linna haljastuse ajaloost ja asustuse kujunemisest. Ülevaade haljastuse ja heakorra korraldamise ajaloost. Asustuse ja rahvaarvu suurenemine ajas. Haljakute kujunemine. Ajaloolise tähtsusega ning looduskaitse all olevad haljasalad, muinsuskaitse all olevad pargid. Kõrghaljastuse kujunemine.

* 1. **Haljastu hetkeolukord ja analüüs**

Peatükk peab sisaldama üldist iseloomustust käsitletava piirkonna haljastuse ja heakorra kohta ning üldandmeid haljakute kohta – haljasalade pindala kokku, metsade, parkide, muruplatside, muude avalike haljakute pindalad ning üldiseloomustused.

Kasvutingimuste analüüs haljastu seisukohalt, sh kliima andmed, valgusrežiim, välisõhu jms. Looduskaitsealad. Linnaosade kirjeldus (SWOT analüüs). Haljastu juhtimine ja hooldus, nt asendusistutused, avaliku ruumi kaunistamine, vaasid ja amplid, peenarde rajamised, haljastuse hooldus, ohtlike puude langetamine, haljastuse uuendamine. Üldised arengusuunad ja eesmärgid.

Linna haljakute ja kinnistute heakorra, niitmise ja hooldamise kajastamine. Esitada hooldusnõuete süsteem, hooldusklassid jmt.

Vajadusel esitada eraldi peatükina avaliku jäätmekäitluse, lemmikloomade ja heakorra alaste kampaaniate teemad.

**Mänguväljakud**

Avalike mänguväljakute asukohad, iseloomustus, hetkeolukorra kirjeldus ja mänguväljakute võrgustik (piirkondade kaetus). Mänguväljakute hooldus ja auditeerimine, suunad edasiseks mänguväljakute arenguks. Suunad eri vanusegruppidele mõeldud väljakute rajamiseks. Tuua välja perspektiivsed planeeringutega ette nähtud mänguväljakute alad.

**Heakord**

Analüüs avalike prügikastide, avalike pinkide ning territooriumide üldise korrasoleku suhtes. Hinnang rahvastiku kasvule Narvas ning avalike teenuste, sh pingid, pakendikonteinerid, prügikastid jm vajaduse kasvule. Korrapärase süsteemi loomine pinkide, pakendikonteinerite ja prügikastide paigutustiheduse kohta. Lemmikloomade probleem (sh koerte väljaheidete vähendamiseks avalikus ruumis). Mänguväljakute ja koerajalutuskohtade analüüs. Heakorraalased kampaaniad („Teeme ära“ talgute prügi äraviimine), puulehtede koristuse kampaania, komposteerimise populariseerimine jne). Heakorra ja haljastuse propageerimine ja teavitustöö.

**Teeäärsed alad ja teeäärsete alade kõrghaljastus**

Välja selgitada paigad Narva linnas, mis vajavad kõrghaljastuse uuendamist. Luua plaan kõrghaljastuse uuendamiseks ja noorendamiseks, mis hakkab toimuma järk-järgult, et vältida olukorda, kus mõnes linnaosas puudub üldse kõrghaljastus. Teemaade haljastamine: alleede rajamise ettepanekud, teeäärsete haljakute kõrghaljastamine. Haljastute järjepidev areng, arvestamine teiste valdkondadega. Eesmärgiks peavad olema liigiliselt mitmekesised, heas ökoloogilises seisundis, hooldatud haljasalad.

**Raiete tegemine ja asendusistutused avaliku ruumi haljastamiseks**

Seoses [raiemääruse](https://www.riigiteataja.ee/akt/407052013030?leiaKehtiv) muutmisega (vt ka [Maaruse\_eelnou\_2024.docx](https://narvaee-my.sharepoint.com/:w:/g/personal/nataliia_magerramova_narva_ee/EZksuzlre6lBsuhMBoxoJ1QBk8-EmlcNSS_yjhMBnJHqbg?e=zDyaqE) ) ning asendusistutuse korra karmistumisega luua ülevaade linna territooriumidest, mida võiks tulevikus kasutada asendusistutuse puittaimede istutamiseks. Tuua välja senised asendusistutuse ja raiete mahud. Anda soovitused asendusistutuse korra uuendamiseks, selle rakendamiseks ja tõhustamiseks lähtuvalt HAK-ist ja valdkonna vajadustest.

**Hooldussüsteem**

Luua terviklik süsteem haljastuse ja heakorra objektide kergemini ja paremini hooldatavaks muutmiseks – kogu valdkonna menetlus, selles osalejad, haljakute muutmine looduses kergemini hooldatavateks, hooldussüsteemi loomine (sh vähem hooldust vajavate taimede kasutamine – nõuded, klassid, passid), ettepanekud teenuste hankimiseks, tasuvusanalüüsid, tarkvaralised rakendused ja infosüsteemid, kaasaegsete seadmete kasutamine, teenuste efektiivsemaks muutmine – eesmärk ühelt poolt kulude kokkuhoid ja teiselt poolt kogu valdkonna töö senisest parem, põhjalikum ja kaasaegsem toimimine. Luua süsteem / menetluskord haljakute hooldusklasside ja hooldusnõuete määramiseks, lähtudes sellest, et kõik linna omanduses olevad haljakud (ka need, milliseid täna ei hooldata) peavad saama hooldatud ja korrastatud.

Hooldusnõuded 2024-2025 vt siin [Lisa 2. Tehniline kirjeldus.docx](https://narvaee-my.sharepoint.com/:w:/g/personal/nataliia_magerramova_narva_ee/EaszFfwbJItDlVuD198sgxkBfvJnOzVYDR8H-s9frVP13g?e=JrAXI7)

* 1. **Elanike ja organisatsioonide kaasatus üldise heakorra parendamisel**

Tuua välja ja käsitleda võimalusi, kuidas elanikke ja organisatsioone kaasata heakorra ja haljastuse taseme paremaks muutmisel (nt erinevad talgud, kampaaniad jne), samuti osalemine üldise haljastuse ja heakorrastuse loomisel, planeeringutes haljastuse ja heakorra valdkonna kajastamine ja lahendamine.

Vt ka küsitluse andmed [Küsitlus 2024](https://narvaee-my.sharepoint.com/:f:/g/personal/nataliia_magerramova_narva_ee/Ep877aA8Y81Ij1HX_gWx2PkBQX0jl6JrW5di7y5VbxTxvg?e=eL4CCS)

* 1. **Arengukava kokkuvõte, ajakava ja seire**

Kirjeldada kuidas hakkab toimuma arengukava strateegiliste eesmärkide ja tegevuste elluviimise seire.

Loetleda valdkondade kaupa strateegia eesmärkide täitmise mõõdikud, mille abil saab hinnata dokumendi täitmist ja eesmärgi poole liikumist. Mõõdikud valida selliselt, et need näitaksid muutuste soovitud suunda, neid oleks lihtne jälgida. Võimalusel ja andmete olemasolul esitada mõõdikute juures ka algtase, millega võrreldes olukord peaks muutuma soovitud suunas.

* 1. **Tegevuskava üldised suunad**

Tegevuskava koosseisus esitatakse üldine kirjeldus tegevuskava vajalikkuse kohta, tegevuskavaga lahendatavate tegevuste ja ellu viidavate strateegiliste eesmärkide kohta, nende mõju ja seosed. Samuti esitatakse tegevuskava uuendamise protsess, ajavahemik, mille möödumisel seda uuendatakse ning vastutav(ad) isik(ud).

Tegevuskavas esitatakse tähtsuse järjekorras üldised tegevuspõhimõtted eesmärkide saavutamiseks. Tegevused jaotatakse peatükkideks (vastavalt valdkondadele) ja liigendatakse tegevuste iseloomu põhjal.

Loetleda suuremad heakorra ja haljastuse valdkonna investeeringuvajadused / probleemkohad valdkondade kaupa – kirjeldada vajadust tegevuse elluviimiseks, anda indikatiivne investeeringu maksumus ja määratleda ära investeeringu ajaline vajadus. Igale investeeringuvajadusele anda järjekorranumber ja nimetus.

Investeeringuvajaduste kirjeldamisel tuleb käsitleda järgnevat:

* vajadus tegevuse elluviimiseks, olemasoleva olukorra lühikirjeldus;
* investeeringu tegevuse lühikirjeldus ja põhjendus, vajadusel lisada selgitav skeem;
* investeeringu orienteeruv maksumus ja võimalik rahastamisallikas (kirjeldada erinevaid finantseerimisvõimalusi ja allikaid);
* investeeringu teostamise ajatelg, selle vajadus / prioriteetsus;
* investeeringu teostamise tulemuse kirjeldus (näitajad või paranenud olukord ja võimalused peale investeeringu valmimist);
* võimalik alternatiivne lahendus ja selle maksumus.

Esitada investeeringuvajaduste koondtabel valdkondade põhiselt koos tegevuste orienteeruvate maksumustega.

* 1. **Tegevuskava**

Kirjeldada üksikasjalikult ühekordseid, pikemaajalisi ja perioodilisi tegevusi, kusjuures pikaajaliste tegevuste kohta anda üldisem kirjeldus ja iga tegevuse kohta esitada :

* tegevuse kirjeldus;
* tegevuse ajatelg;
* tegevuse orienteeruv maksumus ja rahastamisallikas;
* põhjendus valitud alternatiivi eeliste kohta antud tegevuses;
* seos strateegilise eesmärgiga;
* vajalikud muud ressursid ja eel- ning kõrvaltegevused;
* koostöö ametkondade vahel tegevuse elluviimiseks ja tegevuse elluviimise eest vastutaja.

1. **HAK-i KOOSKÕLASTAMINE JA VORMISTAMINE**

Käesolevas peatükis esitatakse üldised nõuded arengukava kooskõlastamisele ja üleandmisele.

* 1. **Kooskõlastamine**

Tellija võtab HAK-i kohta seisukohti asjasse puutuvatelt ametkondadelt ja ettevõtetelt ning kooskõlastab HAK-i dokumendi järgnevate asutustega:

* Narva Linnavalitsuse Linnamajandusamet;
* Narva Linna Arenduse ja Ökonoomika Amet;
* Narva Linnavalitsuse Arhitektuuri- ja Linnaplaneerimise Amet;
* Narva Linnavolikogu linnamajanduskomisjon;
* Narva Linnavolikogu.

Töövõtja ülesandeks on laekunud märkustele ja ettepanekutele vastamine, HAK-i projekti korrigeerimine vastavalt esitatavatele märkustele ja ettepanekutele või nende mittearvestamise põhjendamine.

* 1. **Vormistus ja üleandmine**

HAK peab olema koostatud eesti keeles.

Enne avaliku arutelu väljakuulutamine. Narva linna haljastuse arengukava eelnõu avalikustamine linna veebilehel vältel arengukava dokumendid peavad koostama eesti keeles.

HAK antakse Tellijale elektrooniliselt \*.docx ja \*.pdf-formaatides. hiljemalt 31. mai 2026. a.

Tellijale üle antav infokandja koos failidega peab sisaldama kahte kataloogi:

1. HAK originaalfailid - tekstiline osa .docx, tabelid .xls, graafiline materjal .dgn või .dwg failidena, fotod, välitööde aruanded jm HAK koostamise käigus tekkinud materjal;

2. Kogu HAK PDF-vormingus. Kõik koosolekute protokollid, olulised memod ja kooskõlastused tuleb skaneerida PDF formaati ja esitada eraldi kataloogis.

**8.3. Teenuse osutamise lepingu täitmise tähtaeg:**

•          Esmase töödokumendi esitamise tähtaeg 01.03.2026

•          Lõppdokumendi valmimise tähtaeg  31.05.2026

**LISAD**

Narva linna haljasalade hooldustööde 2025-2026   
<https://experience.arcgis.com/experience/5cd92c2f15544b4b9f69ff96676242ba/>

Linnamööbel 2025-2026 <https://experience.arcgis.com/experience/88ae711976a445cbb2539cdb42d7627b/>

DogStation <https://experience.arcgis.com/experience/9d9581d5219e4afc8e4272a5222df313/>

Puude- ning põõsaste kaart [Puittaimede hooldus Narva linnas.aprx](https://narvaee-my.sharepoint.com/:u:/g/personal/nataliia_magerramova_narva_ee/EdQXJSidKwZDoYvHALcDSfEBE2PVBxjBDJf-78Ke0aFsOw?e=NxmgqH)

Dendroloogiline inventuur (osa) [inventuur.xlsx](https://narvaee-my.sharepoint.com/:x:/g/personal/nataliia_magerramova_narva_ee/EVMBXxn1oKdJuiI7nZzT3ksB3gIHWZn8eI8G1Aem17Bsmg?e=dmYD2e)

Asendusistutused [Asendusistutused kaart.aprx](https://narvaee-my.sharepoint.com/:u:/g/personal/nataliia_magerramova_narva_ee/EXpPN3bd04lKnwuLtJ_exlgBOsyjujNsFvTWR2fKvTNHyQ?e=IKQcNu)

Uuendatud „Raie- ja hoolduslõikusloa andmise tingimused ja kord“ [Maaruse\_eelnou\_2024.docx](https://narvaee-my.sharepoint.com/:w:/g/personal/nataliia_magerramova_narva_ee/EZksuzlre6lBsuhMBoxoJ1QBk8-EmlcNSS_yjhMBnJHqbg?e=UpZbNj)

Linnaosad [2023-03-20\_linnaosa\_piiride\_ettepanek.png](https://narvaee-my.sharepoint.com/:i:/g/personal/nataliia_magerramova_narva_ee/EfUuN3I8KcJKpJ8BgPBdSKoBhDOv4B37P3WWnkeq7WC47g?e=MHQXmI)

**Lisa 6. Hankelepingu projekt**

**KÄSUNDUSLEPING** **nr xx**

*/kuupäev digiallkirjas/*

1. **LEPINGU POOLED**

**Käsundiandja**

Nimi **Narva Linnavalitsuse**

**Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon (+372) 359 9155

E-post [linnamajandus@narva.ee](mailto:linnamajandus@narva.ee)

Esindaja Natalja Šibalova, direktor

**Käsundisaaja**

Ärinimi

Äriregistrikood

Asukoht

Telefon

E-post

Esindaja

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks veebilehehanke* ***„*Narva Linna haljastuse arengukava koostamine*“*** *(XX.XX.2025. a hanketeade nr \_\_ Narva linna veebilehel)**tulemused (Narva Linnamajandusameti XX.XX.2025.a. hankekomisjoni protokoll), olles kokku leppinud alljärgnevas:*

1. **LEPINGU ESE**
   1. Käsundisaaja kohustub vastavalt Lepingule osutama Käsundiandjale Narva linna haljastuse arengukava koostamise teenust (edaspidi *Käsund*) Käsundiandja aga maksma Käsundisaajale selle eest tasu.
2. **KÄSUNDI SISU**
   1. Käsundi sisuks on Narva linna haljastuse arengukava (edaspidi arengukava) koostamine sh tegevuskava.
   2. Narva linna haljastuse arengukava koostamine sisaldab tööd arengukava põhiosa kallal, sh põhivariantide kooskõlastamine Käsundiandjaga, vajadusel arengukava täiendamine tulenevalt avaliku arutelu tulemustest).
   3. Käsund sisaldab ka arengukava esitlemisega ja avalikustamisega seotud tegevuste korraldamist (sh huvigruppidega infovahetuse korraldamist, kohtumiste jm arutelude modereerimist ja juhtimist, kirjalike pöördumiste ning kuulutuste tekstide ja kujunduse korraldamist) koostöös Käsundiandjaga.
   4. Arengukava koostamisel tuleb lähtuda [Narva linnavolikogu 27.03.2025 otsusega nr 27 kinnitatud Narva linna haljastuse arengukava lähteülesandest](file:///C:\Users\nataliia.magerramova\OneDrive%20-%20narva.ee\Haljastuse%20tegevuskava\Hanke\OLEMASOLEVAD%20DOKUMENDID\o27-56_haljastuse_arengukava_2035.pdf).
   5. Arengukava dokumentatsiooni vahendatakse Poolte vahel digitaalselt, arengukava lõplik eelnõu antakse Käsundiandjale üle samuti digitaalselt ( \*.docx ja \*.pdf formaadis).
3. **TÄHTAEG**
   1. Teenuse osutamise tähtaja algus on määratud käesoleva Lepingu allkirjastamisega.
   2. Teenuse osutamise tähtaeg on 31.05.2026.a alates Lepingu allkirjastamisest.
4. **TASU JA KULUD**
   1. Käsundi nõuetekohase täitmise eest maksab Käsundiandja Käsundisaajale tasu ilma käibemaksuta alljärgnevalt kokku **................** eurot. Hinnale lisandub seadusega ettenähtud käibemaks.
   2. Kasundiandja maksab Käsundisaajale käsundi tasu ühes osas peale arengukava lõpliku koostamist, Käsundiandjaga kooskõlastamist ja Käsundiandjale üleandmist.
   3. Käsundisaaja katab käsundi täitmisega seotud mõistlikud kulud Lepingu punktis 5.1. sätestatud käsundi täitmise tasu arvelt. Käsundisaajal puudub õigus nõuda Käsundiandjalt lisaks Lepingus sätestatule täiendavate summade maksmist või kulude hüvitamist, kui Pooled ei ole täiendava tasu maksmises eraldi kirjalikult kokku leppinud.
   4. Käsundisaajale käsundi täitmisel tekkinud kahju kaetakse Lepingu punktis 5.1. sätestatud Käsundisaaja tasu arvelt.
   5. Käsundisaaja ei või nõuda Käsundiandjalt käsundi täitmisele asudes ega käsundi täitmise ajal ettemakse tegemist.
   6. Käsundiandja maksab käsundi täitmise tasu Käsundisaaja poolt esitatud arve alusel 15 (viieteistkümne) kalendripäeva jooksul arve kättesaamisest arvates, ülekandega Käsundisaaja arveldusarvele.
5. **KÄSUNDISAAJA KOHUSTUSED**
   1. Käsundisaaja peab käsundi täitmisel tegutsema Käsundiandja huvides Käsundiandjale lojaalselt ja käsundi laadist tuleneva vajaliku hoolsusega, vältides käsundi täitmise käigus võimalikke huvide konflikte.
   2. Käsundisaaja peab täitma käsundi vastavalt oma teadmistele ja võimetele Käsundiandja jaoks parima kasuga ning ära hoidma kahju tekkimise Käsundiandja varale.
   3. Käsundisaaja kohustub käsundi täitmisel toimima üldiselt tunnustatud kutseoskuste tasemel.
   4. Käsundisaaja peab täitma käsundi isiklikult. Käsundiandja kirjalikul nõusolekul võib Käsundisaaja käsundi täitmisel kasutada kolmanda isiku abi.
   5. Käsundisaaja peab käsundi täitmisel järgima Käsundiandja juhiseid. Juhul, kui Käsundiandja juhistest kinnipidamisega kaasneks Käsundiandjale ilmselt ebasoodus tagajärg, võib Käsundisaaja järgida juhiseid alles siis, kui ta on kirjalikult juhtinud Käsundiandja tähelepanu ebasoodsale tagajärjele ja Käsundiandja ei muuda juhiseid.
   6. Eelmises punktis sätestatud teavitamiskohustuse rikkumisel ei või Käsundisaaja tugineda lepingurikkumist välistava asjaoluna Käsundiandja vigastele juhistele.
   7. Käsundisaaja võib Käsundiandja juhistest kõrvale kalduda vaid juhul, kui juhiste järgimisega kaasneks Käsundiandjale ilmselt ebasoodus tagajärg või Käsundiandja on andnud Käsundisaajale kirjaliku nõusoleku juhistest kõrvalekaldumiseks.
   8. Käsundisaaja peab teatama Käsundiandjale kõigist käsundi täitmisega seotud olulistest asjaoludest, eelkõige nendest, mis võivad ajendada Käsundiandjat juhist muutma, samuti andma Käsundiandja nõudmisel talle teavet käsundi täitmise kohta.
   9. Käsundisaaja peab Käsundiandja poolt määratud tähtajaks välja andma selle, mis ta seoses käsundi täitmisega on saanud või loonud, samuti selle, mis ta käsundi täitmiseks sai ja mida ta käsundi täitmiseks ei kasutanud.
   10. Käsundisaaja kohustub viivitamata, s.o. ühe tööpäeva jooksul, teavitama Käsundiandjat käsundi täitmist takistavatest asjaoludest.
   11. Käsundisaaja peab Lepingu täitmise perioodil vastama hiljemalt kolme tööpäeva jooksul Käsundiandja küsimustele.
   12. Käsundisaaja eelistab käsundi täitmise käigus Käsundiandja huve enda ja kolmandate isikute huvidele, samuti teavitab viivitamatult Käsundiandjat võimalikule huvide konfliktile viitavatest asjaoludest.
6. **KÄSUNDIANDJA KOHUSTUSED**
   1. Käsundandja kohustub maksma Käsundisaajale tasu, vastavalt käesoleva Lepingu punktides 5.1 ja 5.2 sätestatule, Käsundiandja poolt aktsepteeritud käsundi täitmise aruande alusel koostatud arve esitamisel.
   2. Käsundiandja edastab Käsundisaajale käsundi täitmiseks vajalikud andmed ning osutab muud mõistlikult vajalikku kaasabi käsundi täitmisel (juhised, nõusolekud).
7. **ARUANDLUS**
   1. Teenuse osutamise järgselt esitab Käsundisaaja Käsundiandjale kirjaliku aruande käsundi täitmise jooksul teostatud toimingute kohta. Aruande detailsusastme määrab Käsundiandja.
   2. Käsundi täitmise aruande mitteesitamisel või juhul, kui käsundi täitmiseks vajalikke toiminguid ei teostatud nõuetekohaselt, võib Käsundiandja keelduda Lepingu punktis 5.1. sätestatud tasu maksmisest.
   3. Käsundiandjal on õigus 5 (viie) tööpäeva jooksul, Lepingu punktis 8.1. nimetatud aru-ande kättesaamisest arvates, aktsepteerida või lükata tagasi Käsundisaaja poolt esitatud aruanne.
   4. Käsund loetakse täidetuks hetkest, mil Käsundiandja on allkirjastanud Käsundisaaja poolt esitatud käsundi täitmise aruande.
   5. Pärast käsundi täitmise aruande allkirjastamist Käsundiandja poolt, tekib Käsundisaajal õigus esitada Käsundiandjale käsundi täitmist hõlmav arve. Arve kuulub tasumisele 15 (viieteistkümne) kalendripäeva jooksul, Käsundiandja poolt arve kättesaamisest arvates.
8. **SALADUSES HOIDMISE KOHUSTUS**
   1. Käsundisaaja peab käsundi täitmise ajal hoidma saladuses talle seoses käsundiga teatavaks saanud asjaolusid, mille saladuses hoidmiseks on Käsundiandjal õigustatud huvi või seadusest tulenev kohustus.
   2. Saladuse hoidmise kohustust ei ole, kui Käsundisaajal on asjaolude avalikustamiseks Käsundiandja kirjalik luba või kui ta on avalikustamiseks kohustatud seadusest tulenevalt.
   3. Pärast Lepingu lõppemist säilib Käsundisaajal eeltoodud saladuses hoidmise kohustus ulatuses, mis on vajalik Käsundiandja läbiviimisega seotud kolmanda isiku õigustatud huvide kaitseks.
9. **POOLTE VASTUTUS**
   1. Käsundisaaja kannab tingimusteta ja täielikku varalist vastutust Lepingu rikkumisega Käsundiandjale ja/või kolmandatele isikutele tekitatud kahju eest.
   2. Käsundiandja maksab Käsundisaajale maksetähtaegade rikkumise eest viivist 0,2% hilinenud makse summast iga viivitatud tööpäeva eest, kuid mitte üle 30% hilinenud makse summast.
   3. Käsundisaaja maksab Käsundiandjale leppetrahvi 0,2% Lepingu punktis 5.1. sätestatud summast iga Lepingu täitmisega viivitatud kalendripäeva eest, kuid mitte üle 30% Käsundisaajale makstavast käsundi täitmise tasu kogusummast.
   4. Käsundiandjal on õigus pidada Lepingu punktis 10.3 sätestatud korras arvutatud leppetrahv kinni Käsundisaajale makstavast tasust.
   5. Lepingu punktis 10.3 nimetatud leppetrahvi nõudmine ei välista Käsundiandja õigust nõuda Käsundisaajalt Lepingu täitmist ja/või kahjude hüvitamist.
10. **LEPINGU LÕPETAMINE**
    1. Käsundiandja võib käesoleva Lepingu igal ajal erakorraliselt üles öelda, järgimata VõS § 631 sätestatut.
    2. Muudel juhtudel Leping lõpetatakse seaduses ettenähtud alustel ja korras.
11. **LEPINGU MUUTMINE**
    1. Lepingut võib muuta ja täiendada üksnes kooskõlas riigihangete seadusega Poolte vahel kirjalikult sõlmitava käesoleva Lepingu lisaga.
    2. Kui seda tingivad objektiivsed ja põhjendatud asjaolud, siis poolte kokkuleppel võib hankelepingut muuta üksnes RHS §-is 123 sätestatud juhtudel ja alustel, s.h. suurendada või vähendada lepingu hinda, pikendada käsundi teostamise tähtaega jt.
    3. Käsundisaajal on õigus taotleda Lepingu tingimuste muutmist käsundi teostamise tähtaegade osas, kui täitmise viivitus Lepingus kokkulepitud tähtaegade suhtes on tekkinud Vääramatu jõu mõjul.
    4. Lepingu muutmise kokkulepped vormistatakse Lepingu lisana ning allkirjastatakse mõlema Poole poolt. Lepingu muuta sooviv Pool teeb selleks kirjaliku ettepaneku teisele Poolele vähemalt 7 kalendripäeva ette, millele teine Pool vastab kirjalikult mõistliku tähtaja jooksul, kuid mitte hiljem kui 7 (seitsme) päeva jooksul ettepaneku saamisest arvates. Kui teine Pool ei anna Lepingu muutmiseks oma kirjalikku nõusolekut, muudatus ei jõustu.
    5. Lepingu muutmist taotlev Pool peab koos muudatuse põhjenduse ja selgitusega esitama muudatuste mõju analüüsi Lepingu hinnale.
    6. Lepingu Pool ei või taotleda Lepingusse muudatuste tegemist, kui need on tingitud ühe Poole poolt oma kohustuste mittetäitmisest käesoleva või muu tema poolt sõlmitud lepingu alusel.
12. **MUUD TINGIMUSED**
    1. Pooled nimetavad käesoleva Lepingu täitmise ajaks kontaktisikud:

Käsundiandja kontaktisikuks on **Nataliia Magerramova,** tel 518 1353, e-post: [Nataliia.magerramova@narva.ee](mailto:Nataliia.magerramova@narva.ee)

Käsundisaaja kontaktisikuks on ..............................., tel.........................

e-post: ................................................

* 1. Pooled kohustuvad viivitamatult teavitama teineteist kontaktandmete muutumisest.
  2. Kõik Lepingu täitmisega seonduvad teated, v.a juhul kui kirjaliku vormi nõue tuleneb Lepingust või teated on informatiivse sisuga ning ei too kaasa õiguslikke tagajärgi, peavad olema edastatud teisele Poolele vähemalt kirjalikku taasesitamist võimaldavas vormis.
  3. Käsundi täitmise käigus valminud dokumentide (arengukava eelnõu) Käsundiandjale esitamisega lähevad Käsundiandjale üle õiguste kogumina kõik autori varalised õigused, samuti omandiõigus kõigile materiaalsetele objektidele, mille kaudu Käsundi täitmine väljendub. Lisaks annab Käsundisaaja Käsundiandjale ainulitsentsi dokumentidele tekkinud autori isiklike õiguste kasutamiseks kogu autoriõiguse kehtivuse tähtajaks. Käsundisaajale tasutav autoritasu sisaldub Lepingu punktis 5.1. kokku lepitud Käsundisaaja tasus. Edaspidiselt võib Käsundiandja omal äranägemisel kasutada ja käsutada Käsundi täitmise käigus valminud dokumente.
  4. Lepingu täitmisel juhinduvad Pooled Lepingust, seadustest ning teistest õigusaktidest, samuti üldtunnustatud kutseoskustest ja headest tavadest.
  5. Lepingust tulenevad vaidlused lahendatakse läbirääkimiste teel. Kokkuleppe mittesaavutamisel, kuuluvad vaidlused lahendamisele Viru Maakohtus.
  6. Leping on koostatud eestikeelsena viiel lehel ja allkirjastatud digitaalselt.

1. **POOLTE ALLKIRJAD**

**Käsundiandja: Käsundisaaja:**

*/allkirjastatud digitaalselt/* */allkirjastatud digitaalselt/*